hu gl es ca gl gl gl gl es gl en gl es en pt ceb hu gl gl pt gl en gl gl fr gl gl gl en gl gl cs gl gl en pt hu gl pt gl gl gl gl gl gl pt gl gl en gl gl gl gl en gl pt gl gl gl gl en gl es es gl gl gl pt es gl gl gl pt pt en gl ar es gl en en en gl gl gl ca gl ca gl gl gl gl gl gl gl gl it gl gl gl gl gl gl gl gl gl gl en it es es gl es gl es es gl pt en gl gl ca fr fr gl gl gl pt es sv es gl sv pt en gl hu en gl gl en gl it it es uk pt gl gl gl gl gl en gl gl es gl gl vi gl gl gl gl es es gl gl gl gl gl it gl es
Un relé é un interruptor automático controlado pola electricidade. Os relés permiten abrir ou cerrar circuítos eléctricos sen a intervención humana. Utilizámolos para conectar actuadores que necesiten máis tensión e intensidade da que nos proporciona o Arduíno. Por exemplo, para a activación automática dun motor conectado a 9V, dunha electroválvula dun circuíto pneumático ou dunha lámpada de corrente alterna.
[By Digigalos CC By-SA from wikimedia]
Cando se fai pasar corrente eléctrica a través da bobina ou electroimán, esta xera un campo magnético ao seu redor e atrae a armadura, o que fai que os contactos cambien de posición. Desta maneira estamos actuando sobre un conmutador por medio da corrente eléctrica, sen contacto físico.
O circuíto onde conectamos a bobina chámase circuíto de control, e o circuíto ao que se conectan os contactos é o circuíto de potencia. Desta maneira, por exemplo, podo utilizar como circuíto de control un circuíto que funciona a 5 V de corrente continua (o noso Arduíno) para operar sobre un circuíto que funcione a 230V de corrente alterna.
Ao Arduíno podes conectar dous tipos de relés:
Os xenéricos, aos que deberás engadir un circuíto amplificador cun transistor para aportar a intensidade necesaria para a conmutación.
Os módulos de relés para Arduíno, que xa veñen preparados para conectalos directamente á placa, sen necesidade dun circuíto adicional, pois xa o levan integrado.
[By Dmitry CC BY-SA from Wikimedia]
Antes de empezar consulta as especificacións técnicas do teu relé para saber cales son as diferentes patillas e os valores de entrada e saída. Se vas facer un proxecto no que necesites relés elixe o máis axeitado para a función. Por exemplo, se queres actuar sobre un circuíto de corrente alterna (faino sempre con supervisión) utiliza un relé que soporte esa tensión e fai as conexións de CA sobre un zócalo específico.
Para ver como se programa o que imos facer é controlar a activación do relé co Arduíno para acender e apagar un LED nun circuíto diferenciado. Despois adapta este circuíto segundo sexan as túas necesidades.
Debes identificar previamente as patillas do teu relé. Para o circuíto de control necesitamos: un transistor NPN (Por exemplo 2N2222A), un díodo (1N4001), unha resistencia de 10kΩ, e para o circuíto de potencia un LED e unha resistencia de protección, segundo a voltaxe que vaias usar. Neste exemplo conecteina a 3V cunha resistencia de 100Ω.
Utilizaremos o pin2 de Arduíno para activar o relé.
[By AntonKrugerAtUiowa CC BY-SA from Wikimedia]
Imos utilizar o módulo de relés que se ve na imaxe. Permite controlar cargas de 220V AC
GND e VCC son os pins de alimentación.
IN1 e IN2 envían o sinal a cada un dos relés e conéctanse a pins dixitais do Arduíno.
Os contactos son os que aparecen á dereita respectivamente: Normalmente cerrado (NC), común (C) e normalmente aberto (NA), e son os que utilizaremos para o circuíto de potencia.
Os pins que aparecen en gris utilízanse cando queremos conectar unha alimentación externa para o módulo, desta maneira todo o consumo dos relés realízase a través da segunda fonte e non da placa Arduíno. Nesta práctica non o imos usar.
No circuíto de control debemos conectar os pins de alimentación Vcc e GND aos pins correspondentes de Arduíno, e o IN1 ao pin2 de Arduíno.
No circuíto de potencia, para facer unha primeira proba, conectaremos un LED e unha resistencia de protección de 100Ω a unha tensión de 3V. Despois modifica este circuíto dependendo do que necesites facer.
O programa é moi sinxelo. Só hai que enviar ao pin no que está conectado o relé o nivel alto (HIGH ou 1) cando queiramos activalo e o nivel baixo (LOW ou 0) cando queiramos desactivalo.
int rele = 2 ; // Pin de control do relé void setup(){ pinMode(rele, OUTPUT); } void loop(){ digitalWrite(rele, HIGH); delay(1000); digitalWrite(rele, LOW); delay(1000); }
Motor: Activa o acendido e apagado dun motor de CC mediante un pulsador separando a alimentación do motor da que proporciona a placa Arduíno.
Pneumática: Fai un programa para un circuíto pneumático que utilice electroválvulas. Aquí tes un exemplo.
Sensor de presencia: Utiliza un sensor PIR para detectar a presencia dunha persoa. Cando se detecte acenderase automaticamente a luz da estancia durante un tempo determinado, e logo se apagará.
Esquema de conexión de unha lámpada á rede de corrente alterna:
Deixa un comentario Cancelar a resposta
Nome Correo electrónico Sitio web
Gardar o meu nome, correo electrónico e web neste navegador para a próxima vez que faga un comentario.
Descrición de Arduíno UNO
O IDE de Arduíno
Entradas e saídas dixitais
Condicional if … else
Sinais PWM e lectura serial
Array de LEDs e funcións
A posición dun servo
Servos de xiro continuo
Motor de corrente continua
Motores paso a paso
Sensor de Luz LDR
Sensor de temperatura LM35 e TMP36
Sensor de temperatura e humidade DHT11
Sensor de temperatura DS18B20
Sensor de movemento PIR
Sensor de cor TCS3200
Sensor de cor TCS34725 RGB
Sensor de auga no solo
Medindo o tempo 1
Medindo o tempo 2: RTC
Bluetooth mestre + escravo
O tanque de auga
Reloxo de area dixital
A máquina máis inútil
Clasificador M&M’s por cor
Alarma para a cortadora láser
© 2022 Arduino • Creado con GeneratePress